
REFERAT
privind aprobarea asocierii dintre Municipiul Timişoara şi Federaţia Română de Badminton şi acordarea contribuţiei financiare pentru susţinerea activităţii sportive pe anul 2014

            Prin adresa înregistrată cu nr.SC2014-002259/30.01.2014, Federaţia Română de Badminton propune realizarea unui parteneriat prin asociere cu Municipiul Timişoara, pentru finanţarea şi realizarea în comun a activităţilor privind organizarea şi desfăşurarea programului sportiv ” Internaţionalele de Badminton ale României ”, editia a 9-a, Timişoara, 13-16 martie 2014, respectiv si pentru alte programe sportive care se vor desfăşura în Timişoara, cuprinse în calendarul competiţional intern si internaţional al Federaţiei Române de Badminton, în ediţia competiţională 2014. Contribuţia financiară solicitată pentru anul 2014 este în suma de 75.000 lei, din care pentru buna promovare, organizare şi desfăşurare a turneului se solicită un sprijin financiar în sumă 45.000 lei, necesară în februarie şi martie 2014 pentru acoperirea unor cheltuieli din bugetul total estimat de 270.000 lei necesar organizării acestui turneu internaţional.
           Din expunerea de motive prezentată în materialul depus de Federaţie, se pot menţiona urmatoarele: 
· În perioada 13-16 martie 2014, Timişoara devine capitala badmintonului internaţional.

La iniţiativa Federaţiei Romane de Badminton vor avea loc Internaţionalele României / Romanian Internaţional, competiţie de tradiţie, cuprinsă în Circuitul European de Badminton 2013-2014.Primul concurs din Circuitul European, organizat şi desfăşurat  in România, a avut loc la Timişoara, în anul 2006 – Banuinvest Internaţional, competiţie care incepând cu anul 2013, se desfăşoară sub o nouă titulatură - Internaţionalele României şi care, în 2014 ajunge la cea de-a 9-a editie.

· La ediţia de anul trecut au participat 170 de sportivi, din 33 de ţări, de pe 5 continente,
inclusiv Coreea (a doua echipă din lume ca valoare) a fost prezentă cu echipa de juniori.
· Pentru editia 2014 federaţia anticipează un eveniment de amploare, dotat cu premii de
5000 de dolari şi organizat după toate standardele internaţionale. Se mizează pe prezenţa unor sportivi din cele mai îndepărtate colţuri ale lumii, precum Indonezia, Statele Unite ale Americii, Canada, Brazilia, Mauriţius, Mexic, Africa de Sud, Austria, Anglia, Finlanda, Italia, Portugalia, Rusia, Franţa sau Grecia. De asemenea, sunt aşteptaţi peste 50 de oficiali şi arbitri străini şi români.

· Turneul face parte din Circuitul European de Badminton 2013 – 2014, organizat de

Federaţia Europeană de Badminton (www.badmintoneurope.com) şi punctează în clasamentul mondial al BWF (Badminton World Federation) www.bwfbadminton.org.
· Turneul Internationalele de Badminton ale României reprezintă un eveniment prin care 
se va reuşi promovarea  numelui oraşului Timişoara peste hotare, demonstrănd că ne ridicăm la nivelul aşteptărilor comparativ cu orice alt oraş european.
Pe perioada turneului se va promova Timişoara - Capitală Culturală Europeană, aşa cum s-a făcut şi la ediţia din 2013, în urma acordului de  parteneriat încheiat la data de 08.03.2013, între Federaţia Română de Badminton şi Asociaţia Timişoara Capitală Culturală Europeană.

· Pentru a creşte standardele atinse în 2013, la ediţia din martie 2014 se doreşte

atragerea unui număr cît mai mare de  spectatori în sală (între timp în şcolile din Timişoara sunt sute de copii care practică badmintonul prin programul “Badmintonul în şcoli - Shuttle Time”). Prin contractul de parteneriat încheiat între FRB şi TVR Timişoara se vor transmite, în direct, pe postul cu acoperire natională, finalele turneului, dar şi meciuri de pe tabloul principal, faza sferturilor si semifinalelor. Din acest motiv federaţia a mutat desfăşurarea turneului din Complexul Banu Sport în Sala Polivalentă” Constantin Jude”(Olimpia) Timişoara.

· Fiecare turneu este analizat de Federaţia Europeană în funcţie de peste 20 de criterii şi 
pe baza acestei evaluări se face clasarea la nivel European. Calificativele obţinute de Turneul din Timişoara au fost foarte bune la fiecare ediţie de concurs.Ţinând cont de participarea numeroasă din fiecare an, organizatorii consideră că s-a reuşit o promovare pozitivă a numelui oraşului Timişoara peste hotare. Mulţi dintre sportivii înscrişi în turneu, oficiali si arbitri, revin în fiecare an tocmai datorită bunei organizări şi a atmosferei timişorene.                

· La fiecare ediţie a turneului se organizează turul oraşului Timişoara şi vizitarea 
principalelor obiective turistice, iar toţi oficialii şi arbitrii primesc cadou din partea 
organizatorilor suveniruri constând din dvd-uri, cărţi s.a. cu imagini reprezentative ale oraşului Timişoara.Turneul aduce oraşului Timişoara şi beneficii din turismul sportiv, prin prezenţa tuturor participanţilor vizitatori ai oraşului nostru din ţară şi străinătate, respectiv din alte servicii şi produse consumate.
· Pentru susţinerea altor programe sportive derulate în Timişoara din calendarul F.R.
Badminton:1- referitor la programele de performanţă este importantă organizarea la Timişoara a unor competiţii oficiale: Campionatul National U 19 ani pe echipe si individual,Cupa Romaniei U19 ani.; Campionatul Naţional de seniori, amatori si veteran, asigurand participarea în competiţie a celor mai buni sportivi;

2-referitor la programele de iniţiere obiectivele sunt practicarea badmintonului ca sport recreativ de catre participanţii din firme si atragerea copiilor participanţilor în scopul practicării badmintonului; realizarea implementării badmintonului în şcoli; asigurarea creşterii continue a numărului de elevi practicanţi; selecţia unui număr cît mai mare de copii practicanţi în grupe de începători; crearea infrastructurii necesare în şcoli pentru practicarea badmintonului: suport tehnic, logistica, echipamente.

            Având în vedere cele prezentate şi analiza documentaţiei depuse de F.R.Badminton, înaintăm propunerea privind aprobarea asocierii între Municipiul Timişoara şi F.R.Badminton, precum şi pentru alocarea sumei de 75.000 lei ca şi contribuţie financiară de la bugetul local, pentru activitatea sportivă şi programele cuprinse în calendarul competiţional intern si internaţional al F.R. Badminton, din anul 2014.

Menţionăm că prin HCLMT nr.3 /28.01.2014 a fost aprobat bugetul local pe anul 2014, care prevede la cap 67.02.05.01- Sport suma de 18.000.000 lei pentru parteneriatele locale în sport. Din aceasta suma este disponibilă contribuţia financiară propusă pentru FR Badminton, în valoare de 75.000 lei.

            Asocierea dintre F.R.Badminton şi Municipiul Timişoara are ca obiective principale:  a) pentru ”Internaţionalele de Badminton ale României”: promovarea sportivilor români şi timişoreni, îmbunătăţirea pregătirii lor sportive prin participarea alături de sportivi de valoare din lume într-o competiţie internaţională oficială  cuprinsă în circuitul european; asigurarea condiţiilor organizatorice şi materiale de practicare a jocului de badminton la nivel de performanţă, îmbunătăţirea gradului de motivare în pregătire al sportivilor juniori şi seniori din Timişoara; popularizarea badmintonului ca sport recreativ în rândul spectatorilor prezenţi pe durata turneului, atragerea unui număr cât mai mare de tineri practicanţi pentru a deveni viitori sportivi de performanţă în Municipiul Timişoara; promovarea imaginii Municipiului Timişoara în plan naţional şi internaţional prin continuitatea turneului, si totodată, promovarea Timişoarei ca şi Capitală Culturală Europeană;

b) pentru alte programe sportive din calendarul F.R. Badminton: promovarea si dezvoltarea activităţii sportive de performanţă si recreative, asigurarea condiţiilor organizatorice si materiale pentru practicarea disciplinei sportive badminton la nivel de performantă si nivel de începători în şcoli, îmbunătăţirea nivelului de performantă al sportivilor juniori si seniori timişoreni, asigurarea formării din randul tinerilor a unor viitori sportivi de performantă în Municipiul Timişoara, atragerea unui număr cât mai mare de practicanţi din randul populaţiei din Timişoara.

Derularea asocierii se va derula în baza contractului de asociere , anexă la hotarârea de consiliu, care cuprinde toate clauzele asocierii, dintre care menţionăm contribuţia părţilor contractante : 
1). Municipiul Timişoara contribuie în cadrul asocierii, cu următoarele :

    1. Asigura accesul şi folosinţa gratuită a obiectivelor cu destinatie sportivă (baze sportive) aflate în proprietate sau administrare, la solicitarea federaţiei sportive, pentru acţiunile sportive organizate : a) pune la dispoziţie Sala Polivalentă Olimpia, pe perioada 12-16.03.2014, pentru  ” Internaţionalele de Badminton ale României ”, editia a 9-a, Timişoara; b) pentru alte programe din calendarul FR Badminton, în limita programului disponibil si conform programării stabilite de comun acord cu reprezentanţii Direcţiei Instituţii Şcolare, Medicale, Sportive si Culturale- Biroul Baze Sportive;

    2.(1) Contribuie financiar pentru anul 2014, cu suma de 75.000 lei , de la bugetul local, din cap.67.02. "Cultură, recreere şi religie" (67.02.05.’’Servicii recreative şi sportive’’);
(2) Contribuţia financiară se efectuează pentru activitatea sportivă si programele cuprinse în calendarul competiţional intern si internaţional al F.R. Badminton, din anul 2014, prevăzute în Anexa 2 la prezentul contract, distribuita astfel :

a) suma maxima de 45.000 lei, pentru ” Internaţionalele de Badminton ale României ”, editia a 9-a, Timişoara; se achită pentru durata perioadei necesară pregătirii, promovării, organizării şi desfăşurării programului sportiv;

b) diferenţa din contribuţia financiară aprobată, în sumă minimă de 30.000 lei, pentru alte programe sportive din calendarul F.R. Badminton;

3. Categoriile de cheltuieli, care se pot suporta din bugetul local, aferente contribuţiei  Municipiului  Timişoara în cadrul asocierii, sunt precizate în  Anexa 1 la prezentul contract, elaborată în conformitate cu prevederile Legii nr.69/2000 a educaţiei fizice si sportului, art.69 alin.(1) şi (2), privind cuprinderea în contractul încheiat între Municipiul Timişoara si structurile sportive a activităţilor şi naturii de cheltuieli finanţate, în baza prevederilor H.G. nr.1447/2007 privind aprobarea Normelor financiare pentru activitatea sportivă.
În situaţia în care se constată ca sume din contribuţia financiară alocată din bugetul local structurii sportive nu au fost utilizate în scopul atingerii obiectului asocierii sau/şi conform prevederilor legale, acestea vor fi recuperate de la structura sportivă.
2).  F.R. Badminton contribuie în cadrul asocierii, cu următoarele:

1. Administrează sumele alocate de la bugetul local pentru acoperirea în mod exclusiv a cheltuielilor din activitatea sportivă a federaţiei sportive, conform categoriilor precizate în Anexa1 şi numai în scopul pentru care a fost încheiată prezenta asociere ;
2. Asigură acoperirea tuturor cheltuielilor, cu exceptia celor acoperite din bugetul local prin alocarea sumei prevazute la pct.1).,subpct.2, necesare asigurării condiţiilor organizatorice şi materiale pentru desfăşurarea programelor sportive din calendarul intern si internaţional, prevăzute în Anexa 2 la contract;

3. Are obligaţia realizării pe durata asocierii a obiectivelor de performanţă şi indicatorilor prevăzuţi în Anexa 3 la prezentul contract;

4. Întocmeşte şi transmite lunar sau periodic către Municipiul Timişoara, rapoarte financiare, îsoţite de  documentele justificative pentru cheltuielile efectuate din contribuţia financiară şi resurse proprii, care stau la baza achitării tranşelor din contribuţia financiară; 

5. Realizează parteneriate cu şcoli din Municipiul Timişoara, în vederea promovării şi implementării badmintonului în şcoli;

6. Acordă la toate acţiunile sportive organizate acces gratuit tuturor persoanelor, cu excepţia acţiunilor caritabile;

7. Promovează imaginea Municipiului Timişoara şi a Consiliului Local al Municipiului Timişoara pe toate materialele promoţionale aferente acţiunilor sportive şi evenimentele media;

8. Prin atitudinea, comportamentul si manifestările lor, conducătorii, sportivii şi angajaţii Federaţiei, vor promova un climat de fair-play şi nu vor afecta imaginea Municipiului Timişoara;

9. Participă la acţiunile organizate de consiliul local la care este invitată, prin acţiuni sportive demonstrative ;

10. Va realiza obligaţiile legale care revin organizatorilor competiţiilor, pentru prevenirea şi combaterea violenţei în sport, va promova olimpismul şi spiritul de fair-play.

            Celelalte clauze contractuale definesc condiţiile asocierii şi modul de execuţie a contractului de asociere între Municipiul Timişoara şi FR Badminton.  
 Din aceasta suma este disponibilă contribuţia financiară propusă pentru FR Badminton, în valoare de 75.000 lei.
Având în vedere cele menţionate, propunem aprobarea asocierii între Municipiul Timişoara şi Federaţia Română de Badminton şi înaintăm pentru analiză , avizare şi aprobare proiectul de hotărâre alăturat.

	Viceprimar,                                                                          Pt.Secretar,

Dan Diaconu                                                                        Simona Drăgoi 
Director Direcţia Economică,                                             Director Direcţia Instituţii Şcolare,
                                                                                            Medicale, Sportive si Culturale, 
Smaranda Haracicu                                                             Ioan Mihai Costa


                                          Biroul Baze Sportive,

                                                                                            Ion Craşovan
                                                             Avizat Juridic,

                                                             Daniela Ştefan

